**Technická tvorba**

Znalosť technického kreslenia je nevyhnutná na čítanie a tvorbu technickej dokumentácie. Používa sa pri vývoji výrobkov, pri ich výrobe, distribúcii, využívaní, údržbe, opravách i likvidácii, pri popise technických procesov a výrobných technológií, v návodoch na používanie a údržbu, v najrôznejších dokumentoch technického charakteru. Pravidlá technického kreslenia sú definované v normách ISO.

**Tvorba technických diel**

1. **Projektovanie**

**Projektant** navrhuje koncepcie, odpovedá na otázky: Aká má byť výška pracovného stola? Z akého materiálu je potrebné ho zhotoviť?

Výsledok práce: projekt.

1. **Konštruovanie**

**Konštruktér** konkrétne vyberá požadovaný materiál, navrhne presné rozmery, vypočíta predpokladanú životnosť výrobku atď.

Výsledok práce: technická dokumentácia.

1. **Technologický postup**

**Technológ** navrhuje postup montáže jednotlivých celkov a postup montáže celého výrobku, navrhuje potrebné nástroje, stroje na výrobu, približný čas montáže jednotlivých celkov. Vypracováva postup výroby.

Výsledok práce: technologická dokumentácia

1. **Výroba**

**Stolári, murári, tesári, klampiari** pod. vyrábajú jednotlivé diely a potom ich montujú do jedného celku.

Výsledok práce: hotový výrobok/objekt

(napr. nábytok, dom, automobil atď.)

1. **Skúšanie**

**Pracovníci skúšobne** skúšajú spoľahlivosť a životnosť zhotovených výrobkov.

Výsledok práce: výrobok pripravený na predaj.